Raspberry Pi

Raspberry Pi (výslovnosť [ˈraːzbəri pai]) je jednodoskový počítač s doskou veľkosti zhruba platobnej karty, prípadne ide o niečo menšiu doštičku (výpočtový modul). Vyvíja ho britská nadácia Raspberry Pi Foundantion s cieľom podporiť výučbu informatiky v školách.

Základom Raspberry Pi A+, B+, Zero a Compute module je SoC BCM2835 firmy Broadcom, ktorý obsahuje centrálny procesor ARM1176JZF-S s taktom 700 MHz a 256 MiB alebo 512 MiB pamäte RWM (RAM).

Základom Raspberry Pi 2 je SoC BCM2836 tiež firmy Broadcom, ktorý obsahuje štyri spätne kompatibilné CPU s taktom 900 MHz, posilnenú jednotkou SIMD a 1 GiB pamäte RAM.

Základom aktuálnejšieho modelu Raspberry Pi 3 a Compute Module 3 je SoC BCM2837 firmy Broadcom s taktom 1,2 GHz.

Všetky typy Raspberry Pi obsahujú grafický procesor VideoCore IV kompatibilný s OpenGL ES 2.0. Naopak neobsahujú žiadne rozhranie pre pevný disk alebo SSD – pre zavedenie systému a trvalé uchovanie dát je určený slot na SD kartu.

Jednodosková verzia bola ponúkaná v dvoch modeloch: Model 1B+ sa ponúka za 25 amerických dolárov, pričom táto verzia má navyše sieťový adaptér s konektorom RJ45 a druhý USB port. Model 2B bol ponúkaný za 35 amerických dolárov.

Raspberry Pi výpočtový modul je ponúkaný na doske o veľkosti 67,6 × 30 mm, so zhodným SoC a druhým čipom, ktorý je softvérovo kompatibilný s SD kartou v modeli A/B. Je primárne určený pre zasunutie do užívateľskej dosky pomocou štandardného DDR2 SODIMM konektoru, prípadne do vstupno-výstupného modulu dodávaného výrobcom.

Samotný výrobca ponúka k počítaču ako operačné systémy ARM verzie linuxových distribúcií Debian a Arch. Výrobca tiež ohlásil práce na systéme Rasdroid pre Raspberry Pi na báze Androidu 4.0.

Dňa 28. februára 2014 firma Broadcom uvoľnila ovládač grafického procesora použitého v Raspberry Pi, pod open-source BSD licenciou. V tej súvislosti nadácia Raspberry Pi Foundantion vyhlásila, že prvý, kto na Raspberry Pi prispôsobí a rozbehne hru Quake III, dostane prémiu 10 000 amerických dolárov.

V novembri 2020 bola na trh uvedená aj desktopová verzia Raspberry Pi 400, zabudovaná v kompaktnej klávesnici. Model je odvodený od Pi 4 Model B so 4 GiB RAM a so štandardným taktom zvýšeným na 1,8 GHz.

Generácie a modely

Rozloženie konektorov

Zero

Model A

Model B

GPIO konektor 
Raspberry Pi 1 modely A a B obsahovali 26-pinový GPIO konektor. Všetky ďalšie modely od Pi 1 B+ vyššie obsahujú 40-pinový GPIO konektor s prvými 26 pinmi zapojenými kompatibilne s pôvodným konektorom Pi 1 A a B.

Na 40-pinovom konektore sú štandardne vyvedené nasledovné rozhrania:
 26× univerzálny 3-stavový vstupno-výstupný kanál s voliteľnou orientáciou a pull-up/down rezistorom (GPIO0GPIO25)
 1× UART (TXD0, RXD0), implicitne v Raspberry Pi OS využitý ako sériová konzola (115 200 baud, 8 data, 0 parity, 1 stop bit)
 2× I²C (SDA1, SCL1; ID_SD, ID_SC), pričom ID rozhranie je vyhradené na autodetekciu rozširujúcich modulov prostredníctvom I²C EEPROM
 2× SPI (SPI0/SPI1 MOSI, MISO, SCLK, CE0_N, CE1_N)
 1× DPI (GPIO0GPIO27), využiteľný pre pripojenie paralelne riadeného displeja alebo vytvorenie analógového VGA výstupu
 2× hardvérový PWM kanál (softvérové PWM je možné generovať na ľubovoľnom GPIO pine)
 3,3 V napájanie (využiteľné pre napájanie pripojeného modulu z Raspberry, max. odber 50 mA)
 5 V napájanie (využiteľné obojsmerne – pre napájanie pripojeného modulu z Raspberry alebo externé napájanie samotného Raspberry)
Vývody UART, I²C, SPI, DPI a hw PWM sú dostupné ako voliteľné alternatívne funkcie na úkor súbežných GPIO kanálov. Všetky rozhrania využívajú 3,3 V logiku bez 5 V tolerancie – pre pripojenie 5 V periférií je všeobecne potrebné použiť prevodníky úrovní.

Zapojenie konektora:

Poznámky

Referencie

Literatúra

Pozri aj 
 Raspberry Pi OS

Iné projekty

Externé odkazy 
 Oficiálna stránka 
 Raspberry Pi Wiki 
 The MagPi Magazine 
 Články na tému Raspberry Pi na serveri Root.cz 
 Články na tému Raspberry Pi na serveri Diit.cz

Zdroj 

Jednodoskové počítače